Dinosaur menguasai dunia...
DIHOSKAN OLEH DAVID ATTENBOROUGH
...selama lebih 150 juta tahun.
Ia menduduki hampir setiap sudut dunia ini
dan wujud hampir dalam pelbagai bentuk dan saiz.
Ada yang amat luar biasa.
Kini kita tahu T. rex perenang yang hebat,
Velociraptor pemburu berbulu yang licik
dan sesetengah dinosaur mempunyai kelakuan yang amat aneh.
Tapi hampir setiap hari penemuan terbaharu diketahui
yang menjelaskan lagi tentang kehidupan di dunia ini, 66 juta tahun lalu.
Dalam Prehistoric Planet kali ini,
kami paparkan haiwan baharu...
dan pengetahuan baharu tentang cara ia mencari pasangan,
cabaran yang dihadapi untuk menjaga keluarga...
dan pertempuran hebatnya.
Saksikan zaman alam semula jadi memperlihatkan keajaibannya.
Ini Prehistoric Planet 2.
PULAU
Muara sungai di selatan Eropah, 66 juta tahun lalu.
Selepas ribut tropika reda, puing-puing hanyut ke hilir.
Antara puing itu, terdapat "rakit" tumbuhan yang tercabut.
Bagi pterosaur yang kepenatan, ia boleh dijadikan tempat untuk berehat...
tapi tak selamat.
Seekor mosasaur besar, pemburu buas dalam air,
sedang mencari makanan mudah.
Seperti dinosaur kecil ini, Zalmoxes.
Bahaya jika tunggu di situ.
Ia perlukan rakit lebih besar cepat.
Ia terpaksa berenang.
Ia bukan yang pertama sampai.
Seekor pendatang lain.
Betina.
Rakit hanyut ke laut.
Kadangkala, pendatang yang menggunakan rakit seperti ini
terdampar di pantai pulau terpencil.
Jika bernasib baik, kedua pasangan ini boleh jadi perintis.
Kedua-duanya boleh wujudkan populasi baharu yang akan menjadi spesies baharu...
yang tak pernah dilihat sebelum ini.
Lebih lama sesebuah pulau itu terasing,
lebih pelbagai haiwan yang menetap di situ.
Pulau-pulau kecil di selatan Eropah ini
ialah habitat bagi hadrosaur yang aneh dan agak pemalu.
Hadrosauryang sedang memakan anak pokok pain ini ialah Tethyshadros.
Saiznya lebih kecil daripada dinosaur sejenisnya di tanah besar,
dan tingginya sama seperti manusia.
Dengan paruh unik yang bergerigi, ia boleh meragut tumbuhan keras.
Pemburu seperti T. rex tak pernah sampai ke pulau kecil ini,
jadi tempat ini sepatutnya selamat buat si ibu membesarkan anaknya.
Tapi ternyata meleset.
Hatzegopteryx.
Pterosaur pemangsa yang besar.
Ia hanya mampu bersembunyi di bawah kanopi pokok yang lebih tinggi.
Anak-anak kecil ini ditinggalkan di celahan anak pokok.
Si ibu dan anak terpisah.
Hatzegopteryx pterosaur yang sangat bijak.
Memandangkan elemen kejutan sudah hilang, ia ubah cara.
Dengan berpecah ke serata cerang,
ia cuba mengumpan keluar mana-mana mangsa yang mungkin ada di situ.
Si anak akan selamat jika ia kekal di situ...
dan tidak lari.
Dua ekor anak ini bernasib baik dapat kembali ke pangkuan ibu.
Pterosaur yang suka melawat pulau mencuba nasib di tempat lain.
Hadrosaur boleh sambung makan.
Kepulauan Madagascar telah terpisah
daripada tanah besar Afrika selama 80 juta tahun.
Sehingga kebanyakan haiwan di situ kini amat berbeza
daripada yang dilihat di tempat lain.
Ini Simosuchus.
Ia bukan dinosaur, tapi seakan-akan buaya kecil.
Ia tinggal di darat
dan hanya memakan tumbuhan.
Simosuchus miliki badan bersisik yang melindunginya daripada serangan
pemangsa di pulau.
Jadi ia boleh bersenang lenang...
tapi bukan selalu.
Majungasaurus, pemburu paling berbahaya di Madagascar.
Dinosaur betina ini buta sebelah mata,
jadi ia susah untuk cari makanan dan kini ia amat lapar.
Simosuchus mempunyai rangkaian laluan menyelamatkan diri
yang membawanya ke sarang bawah tanah.
Sebaik di dalam, ia menghadang laluan masuk dengan badan bersisiknya.
Jantan kecil ini tidak bernasib baik.
Tapi ia tidak takut.
Serangan mengundur, libasan ekor dan tendangan kuat.
Muncung pemburu terlalu besar dan tak dapat mencapai ke dalam.
Tapi untuk berjaga-jaga, Simosuchus menggali lebih dalam.
Bagi Majungasaurus, satu lagi pemburuan menemui kegagalan.
Simosuchus bukan satu-satunya haiwan aneh berevolusi yang hidup di Madagascar.
Pulau ini juga habitat bagi sekumpulan haiwan yang amat luar biasa.
Mamalia.
Ini Adalatherium betina.
Panjangnya kurang 61 cm.
Walaupun begitu, ia masih antara mamalia terbesar yang belum berevolusi.
Ia habiskan kebanyakan masa dengan mencari makanan.
Di penghujung terowong ini, ada telur...
mungkin kaya dengan protein.
Tapi ia tak makan sesangkak telur itu.
Ini telurnya sendiri.
Ini sarangnya.
Telur-telur itu mula menetas.
Mata anak-anaknya belum terbuka,
tapi mengikut gerak hati, ia terus menuju ke ibunya untuk menyusu.
Susu terhasil daripada kelenjar peluh terubah suai pada perutnya
dan buat masa ini, itu saja makanan yang diperlukan.
Dua bulan kemudian, saiz anak-anak itu meningkat empat kali ganda.
Bagi menghasilkan susu yang cukup,
si ibu perlu makan banyak.
Setiap malam, ia perlu tinggalkan sarang untuk mencari makanan.
Penglihatannya, seperti haiwan lain yang tinggal dalam lubang,
tidak begitu sensitif.
Jadi ia bergantung kepada deria pendengaran tajamnya.
Jika terdengar sesuatu yang mungkin berbahaya,
ia akan pegun.
Masalah dapat dielakkan.
Ia sambung mencari akar dan biji benih.
Anak-anak ini cepat membesar, begitu juga seleranya.
Si ibu kini perlu mencari makanan tanpa henti.
Jadi anak-anaknya ditinggalkan tanpa pengawasan selama berjam-jam.
Masiakasaurus.
Pemburu.
Ia amat pakar menangkap mangsa dalam lubang.
Dengan leher panjang dan kepala yang kecil,
ia boleh memeriksa mana-mana lubang yang mungkin mempunyai makanan.
Tapi pemburu pun boleh jadi mangsa.
Madtsoia, ular sepanjang hampir lapan meter, membelit mangsa sampai mati.
Kawasan ini telah menjadi berbahaya.
Menjelang malam, si ibu membawa anaknya keluar buat kali pertama.
Sekurang-kurangnya buat masa ini, ia perlu kekal bersama.
Jauh di selatan bumi, di kepulauan semenanjung Antartik,
musim sejuk membawa kesejukan membeku selama berbulan-bulan.
Di sini juga, ada kelebihan apabila bersama keluarga.
Sebuah kamera terma menunjukkan beberapa badan bersinar.
Imperobator.
Pemburu.
Seperti kebanyakan dinosaur, ia berdarah panas.
Tapi untuk kekal panas, ia perlukan banyak makanan.
Jadi ia perlu dapatkan makanan setiap beberapa hari.
Salji yang turun meredamkan bunyi langkahnya
dan membolehkannya bergerak tanpa disedari untuk mencari mangsa di hutan.
Seekor Morrosaurus.
Pemakan tumbuhan yang berdepan kesukaran apabila musim sejuk.
Imperobator pakar mencari mangsa sebegitu.
Morrosaurus lebih laju daripada pemburunya.
Tapi bilangan musuhnya lebih banyak.
Ekor Imperobator yang panjang dan berbulu membolehkannya bergerak dengan lincah.
Aksi kejar-mengejar membawa ke hujung hutan.
Di depannya terdapat tasik beku, seluas 0.8 km.
Ruang luas terbuka boleh beri kelebihan buat Morrosaurus yang lebih laju.
Tapi permukaan ais ini berbahaya.
Imperobator semakin hampir dan ia tiada pilihan lain.
Tersalah langkah.
Peluang untuk Morrosaurus memecut laju jauh dari pemangsa.
Tapi ini pulau,
pemburu dan mangsa tentu akan berjumpa lagi.
Sesetengah pulau sangat kecil
sehingga tiada penghuni besar yang tinggal di darat.
Tapi kadangkala pulau dikunjungi para pelawat.
Hatzegopteryx.
Si jantan ini tiba dengan membawa bangkai Tethyshadros seberat 18 kg.
Ganjaran pemburuan terbaharu.
Ia setinggi 4.6 meter dan lebar sayapnya lebih 9.1 meter.
Hatzegopteryx ialah pemangsa paling bahaya di Eropah.
Tapi dinosaur jantan ini datang ke sini untuk tunjukkan sisi lainnya.
Ia hasilkan satu pameran sebagai mesej buat mana-mana betina yang berterbangan
yang ia mencari pasangan.
Tapi ia mungkin perlu tunggu lama sebelum mendapat jawapan.
Akhirnya. Seekor betina.
Ia nampak berminat,
tapi mungkin perlu diyakinkan lagi.
Si jantan perlu berhati-hati.
Satu tusukan tepat paruh si betina
mampu menamatkan musim mengawan ini buatnya.
Pamerannya perlu menunjukkan yang ia miliki gen bagus
yang bakal diwarisi anak-anaknya.
Bangkai dinosaur itu membuktikan ia pemburu yang hebat
dan dengan membawanya ke sini, itu menunjukkan ia kuat.
Tapi si betina masih belum tunjukkan reaksi kagumnya.
Masa untuk tunjukkan bukti baharu kehebatannya.
Dongakan ini mengajak si betina supaya menghampirinya.
Kini, si betina memberikan galakan.
Tarian segerak mewujudkan kepercayaan antara keduanya.
Seekor jantan lain.
Ia lebih muda, tapi masih boleh menjadi pesaing.
Ia telah dihalau.
Masalah. Si betina sudah pergi.
Ia mungkin sudah terlepas peluang.
Si betina kembali.
Menghalau bakal pesaing tadi mungkin menambahkan lagi tarikannya.
Ia sambung mempamerkan kehebatannya.
Satu peringatan akhir tentang kekuatannya.
Ini saja sumbangannya untuk menjadi bapa.
Semuanya berakhir dalam masa beberapa saat.
Tapi inilah permulaan lahirnya generasi baharu pemburu terbang ini.
Walaupun pulau-pulau seperti ini kecil,
tapi sama seperti pulau lain di seluruh dunia,
ia menjadi saksi detik-detik penting
kehidupan sesetengah hidupan paling unik
di planet prasejarah.
PREHISTORIC PLANET: DISINGKAP
BOLEHKAH PTEROSAUR MEMBURU DI DARAT?
Semasa kewujudan dinosaur,
langit dikuasai oleh reptilia terbang yang digelar pterosaur.
Terdapat lebih 250 spesies...
dan sesetengahnya amat besar.
Antara yang paling menarik disebabkan keunikannya,
ialah pterosaur Azhdarchid.
DR. MARK WITTON PELAKAR PALEO & AHLI PALEONTOLOGI
Amat sukar
untuk gambarkan pterosaur Azhdarchid.
Ia setinggi zirafah.
Kepalanya mungkin sepanjang dua meter
dan sayap selebar 10 meter.
Ia antara hidupan paling unik yang pernah berevolusi di Bumi.
Walaupun besar, dinosaur ini boleh terbang.
Jadi kenapa kami fikir ia memburu di darat?
Sayap Azhdarchid ialah membran kulit...
DR. DARREN NAISH KETUA PERUNDING SAINTIFIK
...yang ditampung sepenuhnya oleh jari keempat yang amat besar.
LEBAR SAYAP AZHDARCHIDAE
Membran kulit ini memanjang dari hujung jari keempat
sehingga ke bahagian atas kaki belakang.
Azhdarchid mampu melakukan perjalanan jauh
tapi ia bukan sejenis haiwan yang lincah
dan melakukan pergerakan semasa terbang.
Ciri itu menyukarkan Azhdarchid
menangkap haiwan terbang lain.
Tentu ia ada cara lain untuk memburu.
Antara pendapat umum tentang cara pterosaur Azhdarchid mencari makanan
adalah dengan menggunakan teknik mekanisme unik iaitu layapan.
Kini, burung seperti camar hitam mencari makanan dengan cara itu.
Itu cara mencari makanan yang paling mengarut yang boleh dibayangkan.
Ia menolak rahang bawah ke dalam air
dan berlanggar dengan makanannya.
Leher camar mampu menyerap impak mengejut.
Tapi fosil mendedahkan Azhdarchid tidak miliki ciri sebegitu.
Malah, lehernya boleh patah akibat tekanan
menolak rahang bawahnya ke dalam air.
Seekor Azhdarchid tiada pilihan lain.
Ia perlu mendarat untuk mencari makanan.
Tapi mampukah ia berjalan laju untuk memburu?
Saintis perlukan bukti untuk meyakinkan mereka
yang haiwan itu bukan sekadar mampu berjalan saja.
Bukti itu ditemui pada kesan tapak kaki berusia 66 juta tahun.
Jejak pterosaur yang terbesar di dunia dilakukan
oleh Azhdarchid gergasi yang berjalan.
Penemuan itu mengagumkan
dan banyak menjelaskan yang ia amat mahir berjalan.
KOREA SELATAN
Jejak itu membuktikan
ia pastikan anggotanya betul-betul di bawah badan,
yang membolehkannya berdiri tegak.
Kakinya berlapik.
Berbeza daripada pterosaur kecil,
kaki panjangnya membolehkannya membuat langkah besar.
Walaupun Azhdarchid haiwan yang kelihatan aneh,
pergerakannya sangat kemas.
Azhdarchid miliki kebolehan berjalan yang stabil
dan wajah panjang seperti burung botak.
Ia memang pemangsa
yang berjalan dan membongkok untuk menangkap haiwan.
Tapi kita perlu ingat,
saiz tekaknya ialah selebar setengah meter.
Ia seakan-akan sama lebar bahu saya.
Jika ia masih wujud, manusia akan jadi makanannya.
Pterosaur nampak menakjubkan di langit.
Tapi dinosaur ini lebih mengagumkan dan menggerunkan apabila di darat.
Terjemahan sari kata oleh Hamizah